ԱՐՁԱՆԱԳՐՈՒԹՅՈՒՆ

«Բջջային շարժական կապի համակարգերի զարգացման և օգտագործման բնագավառում համագործակցության մասին» 1997 թվականի հունվարի 17-ի համաձայնագրում» փոփոխություններ կատարելու մասին

Պաշտոնապես հաստատված տեքստ

ԱՐՁԱՆԱԳՐՈՒԹՅՈՒՆ

«Բջջային շարժական կապի համակարգերի զարգացման և օգտագործման բնագավառում համագործակցության մասին» 1997 թվականի հունվարի 17-ի համաձայնագրում» փոփոխություններ կատարելու մասին

«Բջջային շարժական կապի համակարգերի զարգացման և օգտագործման բնագավառում համագործակցության մասին» 1997 թվականի հունվարի 17-ի համաձայնագրի մասնակից պետությունների կառավարությունները, այսուհետ՝ Կողմեր,

հաշվի առնելով բջջային շարժական կապի տեխնիկական հնարավորությունների մշտական ավելացումը,

ձգտելով մշակել արդյունավետ միջոցներ՝ ուղղված բջջային շարժական կապի ծառայությունների տրամադրմանը,

համաձայնեցին հետևյալի մասին.

Հոդված 1

«Բջջային շարժական կապի համակարգերի զարգացման և օգտագործման բնագավառում համագործակցության մասին» 1997 թվականի հունվարի 17-ի համաձայնագրում (այսուհետ՝ Համաձայնագիր) կատարել հետևյալ փոփոխությունները՝

1. 1-ին հոդվածում երկրորդ պարբերությունը շարադրել հետևյալ խմբագրությամբ՝

«բջջային շարժական կապի (շարժական ռադիոհեռախոսային կապի) համակարգ»՝ տեխնիկական միջոցների (կոմուտացիոն և ռադիոսարքավորումներ, միացնող գծեր, շենք - շինություններ) համախումբ, որոնց միջոցով համակարգի բաժանորդներին տրամադրվում է անընդհատ հեռախոսային կապ (քաղաքային, միջքաղաքային, միջազ­գային) միմյանց միջև և ընդհանուր օգտագործման ցանցի բաժանորդների հետ, այդ թվում՝ ռադիոհեռախոսային կապի ժամանակակից թվային ստանդարտների օգտա­գործմամբ»:

2. 2-րդ հոդվածը լրացնել հետևյալ կերպ խմբագրված պարբերությամբ՝

«առաջարկներ բջջային շարժական կապի համակարգերի օգտագործման հնարավորություններն ընդլայնելու վերաբերյալ»։

3. 3-րդ հոդվածում՝

յոթերորդ պարբերության մեջ «համաձայնեցված» բառը փոխարինել «անհրաժեշտության դեպքում» բառերով.

Նույն հոդվածը՝

Լրացնել հետևյալ նոր պարբերություններով խմբագրությամբ՝

«նպաստել բջջային շարժական կապի համակարգերի օգտագործմամբ տրամադրվող անդրսահմանային ծառայությունների զարգացմանը, ինչպես նաև ծառայություններին բաժանորդների հասանելիության և կապի օպերատորների համար ծառայությունների մատուցմանն ուղղված գործունեության կարգավորման պարզեցմանը.

«նպաստել միջոցների մշակմանը և ձեռնարկ­մա­նն ուղղված մերձսահմանային կայաններից ազդանշանի հզորության կարգա­վոր­մա­նը, հատկացված համակարգված հաճախականությունների պարամետրերին համա­պատասխան»:

4. 5-րդ հոդվածը շարադրել հետևյալ խմբագրությամբ՝

«Տնտեսավարող սուբյեկտների գործունեությունը միմյանց միջև միջպետական ուղղություններով բջջային շարժական կապի համակարգերի փոխգործունեության վերաբերյալ պայմանագրերի կնքման ժամանակ կանոնակարգվում է սույն Համաձայնագրի մասնակից պետությունների ազգային օրենսդրությամբ»։

5. 6-րդ հոդվածը շարադրել հետևյալ խմբագրությամբ՝

«Կողմերն իրականացնում են միջոցներ՝ ուղղված բջջային շարժական կապի օգտագործման և զարգացման բնագավառում ազգային նորմատիվ-իրավական ակտերը մոտարկելուն՝ նպատակ ունենալով սույն Համաձայնագրի մասնակից պետությունների տարածքներում անարգել տրամադրելու կապի այդ տեսակի ծառայություններ և շարժական ռադիոհեռախոսային կապի համակարգերի օգտագործմամբ տրամադրվող ծառայությունների այլ տեսակներ։

Կողմերը զարգացնում են համագործակցություն՝ ուղղված բջջային շարժական կապի համակարգերի միջոցով այնպիսի չթույլատրված, անպետք թրաֆիկի հաղորդումը կանխելուն (այդ թվում՝ «SimBox» համարների միջոցով), որը չի համապատասխանում միջազգային ստանդարտներին և հանգեցնում է անվտանգության հետ կապված խնդիրների ու ֆինանսական կորուստների, ինչպես նաև՝ թրաֆիկի փոխադարձ փոխանակման համար երկու կողմերի բջջային օպերատորների ուղիղ ձայնային ուղիներն օգտագործելուն»։

Հոդված 2

Սույն արձանագրությունն ուժի մեջ է մտնում այն ստորագրած Կողմերի կողմից բոլոր անհրաժեշտ ներպետական ընթացակարգերը կատարվելու մասին երրորդ ծանուցումն ավանդապահին ի պահ հանձնելու օրվանից։

Ներպետական ընթացակարգերն ավելի ուշ կատարած Կողմերի համար այն ուժի մեջ է մտնում համապատասխան փաստաթղթերն ավանդապահին հանձնելու օրվանից։

Կատարված է Աստանա քաղաքում 2018 թվականի նոյեմբերի 2-ին, մեկ բնօրինակով՝ ռուսերենով։ Բնօրինակը պահվում է Անկախ Պետությունների Համագործակցության գործադիր կոմիտեում, որը սույն արձանագրությունն ստորագրած յուրաքանչյուր պետություն կուղարկի դրա հաստատված պատճենը։

|  |  |
| --- | --- |
| **Ադրբեջանի Հանրապետության Կառավարության կողմից՝** | **Ռուսաստանի Դաշնության Կառավարության կողմից՝** |
| [*ստորագրություն*]  *(վերապահմամբ)* | [*ստորագրություն*] |
| **Հայաստանի Հանրապետության Կառավարության կողմից՝** | **Տաջիկստանի Հանրապետության Կառավարության կողմից՝** |
| [*ստորագրություն*] | [*ստորագրություն*] |
| **Բելառուսի Հանրապետության Կառավարության կողմից՝** | **Թուրքմենստանի  Կառավարության կողմից՝** |
| [*ստորագրություն*] |  |
| **Ղազախստանի Հանրապետության Կառավարության կողմից՝** | **Ուզբեկստանի Հանրապետության Կառավարության կողմից՝** |
| [*ստորագրություն*] |  |
| **Ղրղզստանի Հանրապետության Կառավարության կողմից՝** | **Ուկրաինայի  Կառավարության կողմից՝** |
| [*ստորագրություն*] |  |
| **Մոլդովայի Հանրապետության Կառավարության կողմից՝** |  |
|  |  |

**ԱԴՐԲԵՋԱՆԻ ՀԱՆՐԱՊԵՏՈՒԹՅԱՆ ՎԵՐԱՊԱՀՈՒՄԸ**

«Բջջային շարժական կապի համակարգերի զարգացման և օգտագործման բնագավառում համագործակցության մասին» 1997 թվականի հունվարի 17-ի համաձայնագրում փոփոխություններ կատարելու մասին» արձանագրության մասով

Բացառությամբ արձանագրության 1-ին հոդվածի 3-րդ կետի նախավերջին պարբերության։

|  |  |  |
| --- | --- | --- |
| **Ադրբեջանի Հանրապետության վարչապետ՝** | [*ստորագրություն*] | **Նովրուզ Մամեդով** |

**Հայաստանի Հանրապետության համար ուժի մեջ է մտել 2022թ. դեկտեմբերի 27-ին**